茂德行亟不及作昭禮書姑此問訊
作者：趙蕃
朝代：宋

paragraphs: 憶昔相從初，二十有三年。
別日更莫紀，少壯成華顛。
中間何不有，匪但歲月遷。
幾尋長安居，莫訪新市船。
尺書且難寄，再面端何緣。
今晨大阮來，倒屣不待前。
問君比安否，談君語蟬連。
短髮尚短褐，青箱保青氈。
吾人相從初，情與兄弟肩。
蘭陵折梅贈，虞山聽鷄眠。
如何一分首，遂作胡越然。
詩以道所懷，寧寫宣城箋。